|  |  |  |
| --- | --- | --- |
|  | Energistyrelsen  Carsten Niebuhrs Gade 43  1577 København  **Høringssvar til Vesterhav Nord**  journalnummer 2020 – 6262  Danmarks Fiskeriforening har følgende kommentarer til høringen.  Etablering af endnu flere havvindmøller på Jyllands vestkyst optager i stadig stigende grad arealer, der i dag anvendes til erhvervsfiskeri. Det kan ikke undgås at fiskeriet påvirkes i negativ grad, i forhold til adgang til arealer og i forhold til muligheden for at krydse i landføringskablet med redskaber på havbunden. De kumulative effekter af endnu en udbygning af havvindmøller på Vestkysten bør i langt højere grad koordineres med andre erhverv så anvendelsen af arealerne samtænkes på en intelligent måde der sikre optimal udnyttelse og sameksistens.  Adgang reguleres af kabelbekendtgørelsen men Energistyrelsen burde stille det som et vilkår, allerede i udbuddet, at nuværende aktiviteter skal sikres adgang til alle arealer, ved at koncessionshaver skal sørge for at søge dispensation fra denne forældede danske lov og sikre sameksistensen mellem de forskellige erhverv til havs. I England som eksempel tillades fiskeri af danske fartøjer i alle nye havvindmølle parker, hvorfor kan man så ikke finde ud af dette i Danmark?  Opstillingsmønstret tager udelukkende hensyn til en gruppe sommerhusejere i nærområder og på ingen måde til de andre aktiviteter eller for den sags skyld, det havmiljø der forefindes i havområdet, hvilket især er utilfredsstillende for et erhverv som fiskeriet. Hvad er omkostningen ved etablering af havvindmøllerne så langt fra land som muligt indenfor bruttoområdet i forhold til tidligere udkast? De områder møllerne nu flyttes ud i er betydelig vigtigere for fiskeriet i forhold til fangst af fisk. Hvilken yderligere værdiforringelse vil fiskerne nu opleve i forbindelse med opstilling af møllerne?  Hesterejefiskeri på den jyske vestkyst er et meget vigtigt og betydeligt fiskeri. Fiskerne har en stor bekymring for om hestereje vil bevæge sit frit over i land føringskablet, da der vil forekomme et magnetisk felt omkring dette. Findes der videnskabelig dokumentation for at rejerne bevæger sig frit over disse kabler?  Med venlig hilsen  **Henrik S. Lund**  Biolog DFFO | 30. juni 2020  Ref.: hsl |

|  |  |
| --- | --- |
|  |  |